राजू पाल हत्या : पूर्व सपा विधायक पुलिस हिरासत में  
बसपा विधायक राजू पाल की हत्या के मुख्य आरोपी सपा के पूर्व विधायक खालिद अजीम उर्फ अशरफ को दो दिनों के लिए पुलिस हिरासत में भेज दिया गया।
बसपा विधायक राजू पाल की हत्या के मुख्य आरोपी सपा के पूर्व विधायक खालिद अजीम उर्फ अशरफ को बुधवार को दो दिनों के लिए पुलिस हिरासत में भेज दिया गया।  करीब चार साल तक पुलिस की गिरफ्त से बाहर रहने के बाद अशरफ को हाल ही में गिरफ्तार किया गया था। अतिरिक्त मुख्य न्यायिक मजिस्ट्रेट मन राज सिंह ने अशरफ को 13 मई तक के लिए पुलिस हिरासत में भेज दिया। अशरफ को 30 अप्रैल को ग्रेटर नोएडा से गिरफ्तार किया गया था। मायावती के नेतृत्व में बसपा के जुलाई 2007 में राज्य में सत्ता आने के बाद से ही अशरफ फरार थे। पाल की 25 जनवरी 2005 को हत्या कर दी गई थी।